七〇五年，軍盧比孔，盧比孔者，北義之大河也，羅馬以為北界。凱撒欲渡。羅馬法度，外將入羅馬，不可軍過此，否則為賊，當戮之。龐培欲害於凱撒，命身入城。凱撒謂部曰：「若渡之，人間有哀鴻；若不渡，吾身將齏粉。」眾皆奮，三軍渡之，將下羅馬。龐培大懼，率精英黨出義大利，往希臘。凱撒入羅馬，挾元老院命，獨裁官。故有西諺：「渡盧比孔。」其意類破釜沉舟是也。